Ek wil 'n tydjie vat om namens my en George vir jou en jou professionele personeel BAIE dankie te sê vir jou hulp en bystand die volle jaar wat ons die troue beplan het. Ek was baie onseker oor al die reelings vir die troue en jy het my stap vir stap gelei en altyd enige vrae wat ek gehad het spoedig beantwoord. Ons troue sou nie so sukses gewees het sonder Casa Mia nie. Julle eindelose vriendelikheid sal altyd onthou word.
My gaste het heerlik gekuier en geeet en het vir my vertel hoe pragtig die tuin troue was en dat hulle dit waardeer het dat jy deur die aand by die tafels kom stop het om uit te vind of alles reg is. Dit was uitstekend.
Die bruids kamer was pragtig en ons het dit baie geniet. Jy het my so mooi gehelp met die program en hoe en wanneer om uit te stap want ek het baie gestres daaroor maar dit was glad nie eers nodig omdat jy my gelei het nie.
Baie dankie weereens dat julle ons dag so perfek as moontlik gemaak het, ek sal dit nooit vergeet nie. Dit is baie belangrik dat die begin van die huwelik goed gevier word en jy het dit vergemaklik en moontlik gemaak! Ek weet elke bruid wat Casa Mia kies sal 'n goeie en pragtige ondervinding hê soos ek.